**Miestny úrad Bratislava - Ružinov,**

**Referát územného plánu a regionálneho rozvoja**

 Mierová 21

 827 05 Bratislava 212

V Bratislave, dátum:

**Vec: Pripomienky, podnety a požiadavky pre spracovanie Územného plánu zóny Ostredky, mestská časť Bratislava – Ružinov**

 Ako obyvateľ MČ Bratislava – Ružinov žiadam o zohľadnenie nasledovných pripomienok a požiadaviek:

* **zachovať všetky súčasné zelené plochy** na Ostredkoch, bez ich ďalšieho záberu výstavbou teda **2.** **variant**
	+ Neumožniť dotváranie vnútroblokových priestorov obytných domov prístavbami, dostavbami a záberom zelenej plochy (vypustiť doĺňanie disponibilných plôch na str. 18, kapitola 6.6)
* zachovanie zelených plôch sa týka aj plôch ohrozených výstavbou resp. kľúčových pre Ostredky:
	+ park na rohu ulíc Astronomická – Družicová - Ružinovská (investičný zámer Magistrátu hl. mesta – náhradné nájomné domy)
	+ zelené plochy popri chodníku Súmračná /medzi zast. električky Súmračná a bioparkom Ostredky
	+ zelené plochy popri chodníku Dr. Vladimára Clementisa od Ružinovskej až po Trnavskú cestu, vrátane priľahlých častí (Sputniková/Mesačná ul.) – (investičný zámer Revitalizácia Ostredkov)
	+ zelené plochy na S a J od Poludníkovej ul, medzi Poludníkovou ul a ul. Planét (invest. zámer domy Bern a Basel)
	+ zelené plochy popri Raketovej, Súhvezdnej a Družicovej ulici
	+ zelené plochy Jesenná-Meteorová, Radarová-Drieňová
* akákoľvek výstavba by mala **znižovať deficit parkovacích miest** (parkovacie podzemné domy), nie ešte zvyšovať zaťaženie statickou a dynamickou dopravou. Zavesť reguláciu tak, aby nemohla byť povolená žiadna bytová resp. polyfunkčná stavba, ktorá nerieši a neznižuje súčasný deficit parkovacích miest.
* Vyriešiť **problematické miesta dynamickej dopravy**:
	+ bezpečné napojenie / vyústenie Poludníkovej ulice a Astronomickej ul. na Vrakunskú cestu, Mesačnej ul. na Trnavskú cestu, odbočenie z Trnavskej cety na Astronomickú /aj kočná MHD 39
	+ vyriešiť bezpečne križovatku M. Hella – Trnavská cesta (prechody pre chodcov, odbočenie doprava na Trnavskú a pod.)
	+ vyriešiť mimoúrovňovo nebezpečné železničné priecestie Trnavská-Ivanská-Vrakunská, vrátane bezkolíznych prechodov pre chodcov
	+ vyriešiť autobusové zastávky na Trnavskej a Vrakunskej ceste (zast. Ivanská cesta, Clementisova)
	+ rozšírenie Vrakunskej cesty (dnes v katastrofálnom stave!) aj so samostatnými cyklisticmými pruhmi
* **neumožniť výstavbu plotov** okolo stavieb, okrem stavieb školských, sociálnych, športových alebo chovateľkých funkcií (napr. odstránenie plotu okolo administratívnej budovy LIDL).
* **neumožniť umiestňovanie veľkoplošnej reklamy**, billboardov a megaboardov – aj existujúcich (križovatka Tomášikova – Ružinovská, v parku pred Paneurópskou univerzitou) v sídlisku a na zelených plochách.
* budovať **cyklotrasy** (hlavné trasy: Trnavská/Vrakusnká cesta, Ružinovská, severo-južné prepojenia (Maximiliána Hella, Vl. Clementisa, Sputniková/Súmračná, Astronomická), podľa možnosti s oddelením cyklistov a chodcov
* nové stavby a opravy starších stavieb – uprednostniť **zelené ploché strechy**
* vytvoriť **zelenú promenádu popri Ružinovskej ulici** (chodník zo severnej strany) - riešením zelenou alejou

 Ďakujem,

 s pozdravom,

 Meno, podpis